als_Latn dik_Latn sag_Latn
Me moton "Maqedonia vendi i luleve - vendi i trëndafilave" sot do të fillojë aksioni ekologjik nacional për mbjelljen e trëndafilave në Shkup.
Mbjellja masive e trëndafilave nëpër të gjitha qytetet e vendit është qëllimi i fushatës "Maqedonia vendi i luleve - vendi i trëndafilave" që e zbaton Ministria e Mjedisit Jetësor dhe Planifikimit Hapësinor me rastin e ditës së Pranverës-21 mars.
Aktiviteti qendror do të realizohet në zhardinierin e bulevardit "Vidoe Smilevski Bato" në komunën Aerodrom.
Do të marrin pjesë koordinatorja nacionale dhe sekretare shtetërore në MMJPH, Sonja Lepitkova, kryetarët e Qytetit të Shkupit dhe të komunave Aerodrom, Koce Trajanvoski dhe Ivica Konevski, ministra, përfaqësues të bashkësisë së biznesit, organizata joqeveritare, nxënës dhe qytetarë.
Qëllim i i fushatës është mbjellja masive e trëndafilave nëpër qytetet e mbarë vendit. Trëndafili është bimë me aftësi të jashtëzakonshme t'i mbajë dhe akumulojë elementet dëmtuese, veçanërisht metalet e rënda nga uji, ajri dhe toka dhe është bimë e çelur shumëvjeçare e lehtë për kultivim në hapësira të ndryshme.
Mund të jetojë prej 20 deri në 30 vjet, lulëzon prej vitit të parë të mbjelljes së saj dhe lulëzon 200 ditë të vitit.Zgjedhja e trëndafilit, ashtu siç është cituar, bazohet në rezultatet shkencore të marra nga studimi "Prania e plumbit dhe metaleve të tjera të rënda në mjedisin jetësor në qytetin e Shkupit". Në suaza të hulumtimit, janë hulumtuar tokat, lulet dhe fletët e trëndafilave, bari si dhe drunjtë halorë dhe gjetherënës.
Ministria e Mjedisit Jetësor u bën thirje qytetarëve, institucioneve dhe kompanive përgjegjëse shoqërore të përfshihen në aksionin nacional pranveror dhe duke mbjellë trëndafila në oborret, në ballkonet dhe në ambinetin e kompanive të tyre, ta japin kontributin e tyre për mjedis më të pastërt dhe më të shëndetshëm.
als_Latn als_Latn als_Latn als_Latn als_Latn als_Latn als_Latn